CELEX: C2005/281/08
Language: lv
Date: 2005-11-12 00:00:00
Title: Tiesas Spriedums (piektā palāta) 2005. gada 8. septembrī lietā C-303/04 (Tribunal di Voghera lūgums sniegt prejudiciālu nolēmumu) Lidl Italia Srl pret Comune di Stradella (Tehniskie standarti un noteikumi — Direktīva 98/34/EK — Jēdziens “tehniskie noteikumi” — Bioloģiski nenoārdāmi vates kociņi)

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/4
            
         
      TIESAS SPRIEDUMS
   
   (piektā palāta)
   2005. gada 8. septembrī
   lietā C-303/04 (Tribunal di Voghera lūgums sniegt prejudiciālu nolēmumu) Lidl Italia Srl pret Comune di Stradella (1)
   
   (Tehniskie standarti un noteikumi - Direktīva 98/34/EK - Jēdziens “tehniskie noteikumi” - Bioloģiski nenoārdāmi vates kociņi)
   (2005/C 281/08)
   tiesvedības valoda — itāļu
   Lietā C-303/04 par lūgumu sniegt prejudiciālu nolēmumu atbilstoši EKL 234. pantam, ko Tribunal di Voghera (Itālija) iesniedza ar lēmumu, kas pieņemts 2004. gada 1. jūlijā un kas Tiesā reģistrēts 2004. gada 16. jūlijā, tiesvedībā Lidl Italia Srl pret Comune di Stradella, Tiesa (piektā palāta) šādā sastāvā: palātas priekšsēdētāja R. Silva de Lapuerta [R. Silva de Lapuerta], tiesneši K. Gulmans [C. Gulmann] (referents) un J. Klučka [J. Klučka], ģenerāladvokāte J. Kokote [J. Kokott], sekretārs R. Grass [R. Grass], 2005. gada 8. septembrī ir pasludinājusi spriedumu, kura rezolutīvā daļa ir šāda:
   
               1.
            
            
               1. panta 11. punkts Eiropas Parlamenta un Padomes 1998. gada 22. jūnija Direktīvā 98/34/EK, kas nosaka informācijas sniegšanas kārtību tehnisko standartu un noteikumu jomā un noteikumus attiecībā uz Informācijas sabiedrības pakalpojumiem, ko groza 1998. gada 20. jūlija Eiropas Parlamenta un Padomes Direktīva 98/48/EK, ir jāinterpretē tādējādi, ka tāda valsts tiesību norma kā 2001. gada 23. marta Vides likuma Nr. 93/2001 19. pants, ciktāl ar to aizliedz tirgot vates kociņus, kas nav izgatavoti no izejvielām, kuras atbilstoši valsts standartiem ir bioloģiski noārdāmas, ir tehnisks noteikums;
            
         
               2.
            
            
               Direktīvas 98/34, ko groza Direktīva 98/48, 8. panta 1. punkta pirmā daļa ir jāinterpretē tādējādi, ka tāda valsts tiesību norma kā 2001. gada 23. marta likuma Nr. 93/2001 19. pants, kas ir tehnisks noteikums, pirms tās pieņemšanas ir jādara zināma Eiropas Kopienu Komisijai;
            
         
               3.
            
            
               Direktīvas 98/34, ko groza Direktīva 98/48, 8. panta 1. punkta pirmā daļa ir jāinterpretē tādējādi, ka valsts tiesai nav jāpiemēro tāda iekšējo tiesību norma kā 2001. gada 23. marta likuma Nr. 93/2001 19. pants, kas ir tehnisks noteikums, ja pirms tās pieņemšanas tā netika darīta zināma Eiropas Kopienu Komisijai.
            
         
      (1)  OV C 228, 11.09.2004.